钦定古今图书集成/明伦汇编/官常典/第097卷 > 义王和尚
## 钦定古今图书集成/明伦汇编/官常典/第097卷 > 义王和尚

按《元史威顺王宽彻普化传》：“宽彻普化子曰和尚者，
封义王，侍从顺帝左右，多著劳效，帝出入常与俱。至
正二十四年，孛罗帖木儿称兵犯阙，遂为中书右丞
相，总握国柄，恣为淫虐。和尚心忿其无君，数为帝言
之，受密旨，与儒士徐士本谋交结。勇士上都马金那
海、伯颜达儿、帖古思不花、火伱忽都、洪宝、宝黄哈剌”
八秃龙，从云阴图剌孛罗帖木儿。帝期以事济，放“鸽
铃”为号，徐士本掌之。明年七月，孛罗帖木儿入奏事，
行至延春阁李树下，伯颜达儿自众中奋出，斫孛罗
帖木儿，中其脑上，都马等竞前斫死之。详见《孛罗帖
木儿传》。二十八年，顺帝将北奔，诏淮王帖木儿不花
监国，而以和尚佐之。及京城将破，即先遁，不知所之。